text: alt=|থাম্ব
  শ্যামচাঁদ মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের অন্তর্গত নিকুঞ্জপুর গ্রাম পঞ্চায়েতের এল্যাটি মৌজায় অবস্থিত একটি পুরাতাত্ত্বিক স্থাপত্য । অতীতে এই মন্দিরে শ্যামচাঁদ নামে রাধাকৃষ্ণ মূর্তি পূজিত হতেন । নতুন মূর্তিটি বর্তমানে নিকটবর্তী মাক্ড়া গ্রামে বিরাজমান । স্থাপত্যটি ওড়িশার রেখ দেউলের ন্যায় বলে স্থানীয় মানুষ এই মন্দির কে দেউল বলেন । এটি জেলা সদর শহর বাঁকুড়া থেকে ২০কিমি ও বিষ্ণুপুর থেকে ২৭ কিমি দূরত্বে অবস্থিত ।
  
  বিবরণ  
  অধুনা পরিত্যক্ত শ্যাঁমচাদ মন্দিরটি আনুমানিক খ্রিস্টিয় শতকের প্রথমার্ধে মল্লরাজ প্রথম রঘুনাথ সিংহ কর্তৃক নির্মিত । পূর্বমুখী,একদুয়ারী,নবরথ এই মন্দিরটি দৈর্ঘ্য প্রস্থে ১৬ফুট ৬ইঞ্চি এবং উচ্চতয় প্রায় ৪০ফুট । ইটের তৈরি এই পীড়া দেউলটির দেওয়াল বেশ পুরো (প্রায় ৪ফুট ৩ইঞ্চি)। দেওয়ালগুলি ও শিখর সমান্তরাল ভাবে খাঁজকাটা এবং দীর্ঘায়িত পিরামিডের ন্যায় উন্নত । প্রবেশদ্বারের উপরে ও গর্ভগৃহের ছাঁদ ধাপযুক্ত । মন্দির গাত্রের নিচের অংশে ও বরণ্ডের তলায় কয়েক সারি পোড়ামাটির জ্যামিতিক ও  ফুলকারি অলংকরণ আছে । দেউলটির স্থাপত্য শৈলী খুবই  অভিনব ।
  
  সংরক্ষণ ও সংস্কার
  
  ২০১৯ সালে পশ্চিমবঙ্গ সরকার এই পুরাতাত্ত্বিক নিদর্শনটি সংরক্ষিত ঘোষণা করে এবং  তথ্য ও সংস্কৃতি বিভাগের অন্তর্গত প্রত্নতত্ত্ব ও সংগ্রহালয় অধিকার কর্তৃক সংস্কার শুরু হয়েছে ।
  
  বিষয়শ্রেণী:পুরাতাত্ত্বিক
  বিষয়শ্রেণী:ভারতীয় স্থাপত্য
title: শ্যামচাঁদ মন্দির